**‘n klein beriggie**

1. op 'n dag het hy sy werk verloor
2. en toe jy weer hoor
3. kom vat hulle sy motors meubels huis
4. hulle het alles kom eis
5. ook sy laaste bietjie hoop
6. maar hy’t sy skoene deurgeloop
7. en hom teen mismoed verset
8. hy wéét mos wat hy in hom het
9. toe kom die laaste strooi
10. hy kry haar in ‘n ander man se kooi
11. nou wil ek sy verhaal voltooi
12. anders bly 'n storie van ons tyd verbloem
13. agter dit wat 'n klein beriggie noem
14. dat hy dood gekry is in sy eie bloed
15. geen misdaad word vermoed

Vincent Oliphant

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Assimilasie: | Reël 6: maar hy’t sy skoene deurgeloop  | Gedeeltelike of algehele gelykwording van klanke. | Dit word so geskryf om te pas by die ritme van die gedig. |
| Elegie | Die HELE gedig. | ‘n Gedig met ‘n bepaalde stemming en sintuglikheid. (Ook bekend as treurdig / klaaglied / lykdig) | Die gedig is opgedra aan almal met dit gebeur het.  |
| Enjambement. | Die HELE gedig. | Die een versreël loop oor na die volgende een sonder leestekens. | Dit versnel die tempo van die gedig en dit word so geskryf omdat die gejaagde lewe aangaan en dit was maar net nog iemand wat sy lewe geneem het omdat sy lewe nie meer sin gemaak het nie. |
| Inversie/Omgekeerde woordorde. | Reël 1: op 'n dag het hy sy werk verloor.  | Die woorde van ‘n versreël word verander om dit wat belangrik is eerste te plaas. | Die woorde “op ‘n dag” word eerste geskryf omdat dit met baie mense gebeur, tyd is dus universeel. |
| Inversie/Omgekeerde woordorde. | Reël 3: kom vat hulle sy motors meubels huis | Die woorde van ‘n versreël word verander om dit wat belangrik is eerste te plaas. | Die woord “kom” word eerste geskryf omdat dit verwys na die onsimpatieke skuldeisers wat baie vinnig hulle goed wil terughê. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Ironie | Die HELE gedig. | Net mooi die teenoorgestelde van wat bedoel word, word spottend gesê: | Eintlik is elkeen se dood en veral oor iets so sinneloos soos aardse goed, ‘n groot en belangrike gebeurtenis.  |
| Klimaks en antiklimaks: | Reël 14 en 15: dat hy dood gekry is in sy eie bloed geen misdaad word vermoed | Feite word stygend belangriker of mider belangrik. | Die einde skok maar word as onbelangrik afgemaak. |
| Litotes | Dit Titel en Reël 13: agter dit wat 'n klein beriggie noem | Iets wat groter betekenis het word minder belangrik gemaak. | Die feit dat hy dood is mag dalk maar net ‘n klein beriggie wees maar die impak en die realiteit daarvan is baie groot. |
| Sarkasme: | Die HELE gedig. | Daar word op ŉ spottende wyse presies gesê wat bedoel word. | Die “klein beriggie” is eintlik ‘n sarkastiese verwysing na hoe min ons as ‘n gemeenskap vir mekaar omgee. |

**Algemeen:**

**Die hele gedig is met kleinletters geskryf omdat dit universeel is en omdat die man se noodlot nie belangrik is nie.**

**Die gedig het 4 stofes**

**Die 1ste strofe het 5 reëls.**

**Die 2de strofe het 2 reëls – ‘n koeplet.**

**Die 3rde strofe het 3 reëls – ‘n tersine.**

**Die 4de strofe het 2 reëls – ‘n koeplet.**

**Die gedig het paarrym.**

**Strofe een beskryf dat die man sy werk verloor het en die gevolge daarvan.**

**Strofe twee beskryf hoe die spreker werk gesoek het en wat hy van homself dink.**

**Strofe drie is die omeswaai / omwending / die inleiding tot die einde – sy vrou het hom verneuk.**

Strofe vier is die konklusie / die gevolgtrekking / die slot waar die man selfmoord pleeg.

**Die TEMA van die gedig is “hoe onbelangrik ander mense se lewens is / hoe gereeld die soort ding gebeur en dat die gemeenskap nie omgee nie.”**

**AGTERGROND:**

In elke koerant word daar omtrent elke dag berig oor werkloosheid, moord, selfmoord, of een of ander vorm van misdaad. Omdat dit so gereeld gebeur skenk min mense aandag daaraan.

In die gedig gee die spreker tog aandag aan so ‘n geval. ‘n Man het sy werk,al sy besittings en sy laaste bietjie hoop verloor omdat hy werkloos was. Hy het hard probeer om werk te kry en nooit moed opgegee nie omdat hy vertroue in homself gehad het. Sy moed word egter finaal gebreek toe hy sy vrou by ‘n ander man in die bed betrap.

Die verteller wil die storie agter die kort en onbelangrike beriggievertel omdat dit so deel is van ons allerdaagse lewe. Dit lyk na selfmoord omdat hy in sy eie bloed gekry is.

**VRAE:**

1. Watter woorde sê vir ons dat die spreker nie weet presies wanneer die man sy werk verloor het nie?
2. Het die man verwag dat hulle al sy besittings sou kom vat? Haal aan uit strofe 1 om jou antwoord te bewys.
3. Wie is die “hulle”?
4. Sê of die volgende stelling WAAR of ONWAAR is. Bewys jou antwoord deur EEN VERSREËL aan te haal?

***Die man was voorheen redelik welaf/ryk.***

1. Watter EEN WOORD som op wat hy verloor het?
2. Wat het die “hulle” van hom weggevat wat hy nie gekoop het nie? Haal net EEN WOORD aan as antwoord.
3. EEN WOORD sê vir ons dat die man nie opgegee het nie. Wat is die woord?
4. Wat het die man aanhou doen?
5. Hoekom het hy dit aanhou doen?
6. Wat het gebeur wat sy moed finaal gebreek het?
7. Is die spreker in die gedig dieselfde persoon wie se storie vertel word? Motiveer jou antwoord met EEN versreël uit die gedig.
8. Hoekom dink jy wou hy die storie vertel?
9. Wat is die storie van ons tyd waarna verwys word met “anders bly ‘n storie van ons tyd verbloem”?
10. Watter EEN WOORD in die gedig sê vir ons wat met dié storie waaroor die beriggie handel, gedoen word?
11. Waarin het die beriggie verskyn?
12. Hoekom word die verkleiningsvorm, “beriggie”, gebruik?
13. Hoekom, dink jy, wil die spreker die storie vertel?
14. Wat kan ons aflei uit die feit dat geen misdaad vermoed word nie?
15. Haal DRIE aanduidings van tyd uit die gedig aan.
16. Dui die progressie van die gebeure in die gedig aan.
17. Watter gevoel het jy oor die titel nadat jy die gedig gelees het?
18. Hoekom, dink jy, is daar geen leestekens in die gedig nie?
19. Watter leesteken is in versreël 3 weggelaat?
20. In die gedig word **paarrym** gebruik. Wat is die funksie daarvan?
21. Dui die **alliterasie** in die laaste versreël van strofe 2 aan.
22. Wat word deur die alliterasie beklemtoon?
23. Haal ‘n voorbeeld van **assonansie** aan uit die gedig.
24. Wat is die **toon** van die gedig?
25. Wat is die **tema** van die gedig?
26. Wat is die funksie van die **slotkoeplet**?
27. Watter kontras kan in die gedig waargeneem word? (Wenk: Die man was eers 10.1. \_\_\_\_\_\_\_\_\_\_\_\_\_ maar nadat hy sy werk verloor het, is hy 10.2. \_\_\_\_\_\_\_\_\_\_\_\_\_\_\_\_\_.)

**ANTWOORDE:**

1. “Op ‘n dag”
2. Ja – “en toe hy weer hoor”
3. Die skuldeisers / mense wie hy geld skuld.
4. Waar – “Kom vat hulle sy motors meubels huis”
5. “alles”
6. “hoop”
7. “verset”
8. Werk gesoek.
9. Hy het geweet wat in hom sit.
10. Hy het sy vrou by ‘n ander man gevang.
11. Nee – “nou wil ek sy verhaal voltooi”
12. Sodat almal dit kan hoor/daarvan kan weet / Sodat sy dood nie verniet was nie.
13. Werkloosheid en die gevolge daarvan.
14. “verbloem”
15. Die koerant.
16. Dit was ‘n kort, klein beriggie / Dit gebeur gereeld / Dit is nie so belangrik nie.
17. Sodat die publiek kan weet hoe swaar dit is vir mense wat nie werk het nie.
18. Dat dit selfmoord was.
19. “op ‘n dag”, “en toe”, “nou”,
20. Verloor sy werk ---› verloor sy besittings ---› verloor sy vrou---› pleeg selfmoord.
21. Niemand se dood behoort net ‘n klein beriggie te wees nie
22. Mense lees gewoonlik sulke klein beriggies in die koerant baie vinnig. / Dit is ‘n algemene gebeurtenis en nie belangrik nie. / Dit is een gedagtegang.
23. Kommas
24. Dit bind die sinne saam tot ‘n geheel.
25. **H**y wee**t** mos wa**t** **h**y in **h**om **h**e**t**
26. Dit beklemtoon dat hy sy selfvertroue behou het.
27. verl**oo**r, h**oo**r, h**ui**s, **ei**s, h**oo**p, deurgel**oo**p, vers**e**t, h**e**t, str**ooi**, k**ooi**, volt**ooi**, verbl**oe**m, n**oe**m, bl**oe**d, verm**oe**d.
28. hartseer
29. Die neagtiewe effek van werkloosheid.
30. Som die storie op.
31. Gelukkig OF ryk OF vol selfvertroue OF lewendig teenoor ongelukkig OF arm OF vol onsekerheid OF dood.